Nora Taksdal

Nora Taksdal (født 16. april 1968), norsk bratsjist og skribent, siden 2006 solobratsjist i Kringkastingsorkestret. Hun var i 1984 med på å danne Vertavo Strykekvartett hvor hun spilte i ti år. Fra 1990 var hun solobratsjist i Bergen Filharmoniske Orkester og fra 1996 i Oslo-Filharmonien. 
Taksdal har vært medlem av Det Norske Kammerorkester siden 1987 og i samtidsensemblene Borealis, Oslo Sinfonietta og BIT 20. Hun var 1990-1996 lektor ved Grieg-akademiet i Bergen. Sommeren 1990 vant hun 1. pris i Ungdomssymfonikernes solist-konkurranse med sin tolkning av William Waltons bratsjkonsert. Hun har vært solist med en rekke profesjonelle orkestre og amatørorkestre i Norge, samt i Skandinavia, Tyskland, Benelux-landene og Storbritannia. Hun har i 2005-2007 vikariert i The Chamber Orchestra of Europe.
Taksdal opptrer hyppig ved klassiske konserter og festivaler i Norge og utlandet, og innenfor improvisasjon med artister som Bugge Wesseltoft, Ketil Bjørnstad, Øyonn Groven Myhren, Arild Andersen, og Lill Lindfors. 
Hun spiller på en bratsj fra Venezia, bygget i 1745 av Domenico Busan, utlånt av Dextra Musica. 
Taksdal er utdannet ved Østlandets Musikkonservatorium (professor Leif Jørgensen), Norges musikkhøgskole (professor Lars Anders Tomter) og har solistdiplom  (Konzert-Examen) fra Folkwang Hochschule für Musik, Essen i Tyskland (professor Vladimir Mendelssohn) i 1994. 
Nora Taksdal har mottatt priser, legater og stipendier. Hun har innehatt flere tillitsverv, blant annet i de offentlige utvalg «Fond for lyd og bilde» og Statens Kunstnerstipend. Hun satt i juryen for solistkonkurransen «Virtuos 2012».
Nora Taksdal har skrevet en rekke artikler i magasinene Musikk-Kultur, Listen to Norway og Resonans. Hun lager også musikkinnslag og kåserier for NRK P2. I 2011 opprettet Taksdal klassisk musikk-forumet Klassisk Vennepunkt. 


== Diskografi ==
(Ufullført)


=== Kringkastingsorkesteret ===
Heiner Goebbels & Frank Zappa: Perfect Strangers (2014), med Thomas SøndergårdDeltar påPer Husby: Notes for Nature (1990)
Stain Monsters: Maxime/Back from Nowhere (1991)
Stain Monsters: Stain Monsters (1991)
Kristian Lindeman: Lindeman L.I.G.H.T. (1992)
Morten Harket: Poetenes Evangelium (1993)
Windham Hill Records: In Search of Angels (1994)
Dance with a Stranger: Look What You've Done (1994)
Animal Farm: Animal Farm (1994)
Maj Britt Andersen: Rippel Rappel (1994)
Rolf Wallin: Move (1994)
Örebro Kammarmusikförening: Höjdpunkter från Örebro Kammermusikfestspel 1994 (1994)
Anita Skorgan: Julenatt (1994)
Øystein Sevåg: Global House (1995)
Odd René Andersen: Break of Dawn (1995)
Arild Andersen: Kristin og Erlend (1995)
Arild Andersen: Kristin Lavransdatter (1995)
Maj Britt Andersen: Maj Britts 40 rareste (1996)
Ter Jung Sextet: Hexa (2000)
Helge Iberg & Rolf Jacobsen: Halvveis (2000)
Ter Jung Sextet & Jørgen Larsen: Nordensten: 24 Preludes & Fugues for Piano • 5 Axioms for Sextet (2001)
Late Junction: Nordic Nights – A Late Junction Compilation 2 (2002)
Ketil Bjørnstad: Before the Light (2002)
Ketil Bjørnstad: The Nest (2003)
Kolbein Falkeid & Ketil Bjørnstad: Solskinnsdypet (2004)
Arve Tellefsen: Ole Bull – A Norwegian Pioneer (2005)
Hans Christian Bræin: Johannes Brahms: The Complete Chamber Music with Clarinet (2006)
Helge Iberg: ReHumaniZing (2007)
Dance with a Stranger: Everyone Needs a Friend… The Very Best of Dance with a Stranger (2007)
Prince-hyllest: Shockadelica – 50th Anniversary Tribute to the Artist Known as Prince (2008)
Lill Lindfors & Ketil Bjørnstad: Coastlines (2008)
Ingrid Olava: The Guest (2010)
Susanne Sundfør: The Brothel (2010)
Arve Tellefsen: Arve Tellefsen plays Ole Bull (2010)
Dimmu Borgir: Abrahadabra (2010)
Lisa Dillan & Asbjørn Lerheim: Love Me Tender – The Quite Quiet Way (2012)
Frøy Aagre Electric: Frøy Aagre Electric (2013)
Seigmen: Agnus Dei/Mot i brystet (2015)
Seigmen: Enola (2015)
Sivert Høyem: Lioness (2016)
Ragnar Bjerkreim: Vandrer (2016)
Anne Riyah Roalkvam: Aldri og alltid (2016)
Ragnar Bjerkreim: Fra kjerke og katedral (2016)
Hans Mathisen: Orchestral Works (2017)
Seigmen: Enola Single Box (2017)


== Referanser ==